Pakun siinsamas välja ka uue tunnuslause Eesti promomiseks : "Estonia, well done :)". Ma mõtlen selle "welcome to  estonia" asemele.    Ansipi ja Ilvese rolli tänases Eestis, selle positsioonis, kursis ja helgema elu ootuses, oleks keeruline alahinnata. Ansip pole varasemalt sugugi minu fännlistis olnud ja ka reformierakonna toimetamised ja osalised punktid nende põhikirjas ei klapi minu arusaamistega, aga ma pean teda siiski kiitma ja tunnustama. Ansipi kõned on nauditavad ja intelligentsed. Infotundi jälgides olen vahest tabanud end mõttelt, et miks küll Ansipi parimad ütlemised kukuvad kõrvadele, millede suhtes on  juba ammu ilmne, et ega sinna mõistlik jutt kuidagi ära taha mahtuda.    Ilves vist kommentaare ei vaja. Muutused, mis on toimunud tema enda ja ta abikaasaga, rahva kaitsja, ülishikk Eesti esindaja; no kuulge, väliseestlane ei tähenda, et ta pole eestlane.    Kui nüüd küsida eneses, kui rahvas seda eneses küsiks, et kas me tunneme, et kuulume euroopasse, kas oleme väärilised, kas me ise oleme eurooplased, siis jah, päris kindlasti jah. Me ei ole veel päral, on peaminister ja president  korduvalt toonitanud, aga me oleme teel parema Eesti suunas, meist on saamas respekteeritud euroopa riik.    Ja sellepärast ma ütlengi, et nii Ansip kui Ilves peavad jätkama, kumbki siis ühe ametiaja veel. Peale seda on meil juba teised olud ja võib järgmise reformi ära teha. Ma mõtlen siinkohal sotsiaalteemasid, iive, lapsed, noored pered jm. Siis võiks ütelda midagi sellist, et nüüd sai vaevanägemisest küll, võiks nagu elama hakata. Aga las see ülehomne Eesti veel oodata, täna me vaatame silma  homsele.    Loodetavasti ei jää need kaks meest ainukesteks staarideks, vaid lisandub ka ohtralt värsket verd. Ahjah, värskest verest rääkides, Keskerakond, ma annan teile idee, kuidas oma partei jälle popiks saada. Lükake see paks oma kohalt minema ja pange Rainer Vakra asemele. Tegelt kah :)